OzLabs/hebrew-wiki-articles huggingface dataset:
לואיס והאריס (אי)

לואיס והאריס (אנגלית: Lewis and Harris, גאלית סקוטית: Leòdhas agus na Hearadh) הוא אי סקוטי באיים ההברידיים החיצוניים, הגדול ביותר בארכיפלג האיים ההיברידיים והאי השלישי בגודלו באיים הבריטיים. חלקו הצפוני של האי נקרא לואיס (אנ') וחלקו הדרומי האריס (אנ') ובעבר נחשבו כאיים נפרדים עקב חלוקה שבטית.

== היסטוריה ==
עדויות ראשונות להתיישבות אנושית מתוארכות לשנת 6000 לפנה"ס אך עדויות מובהקות להתיישבות קבע משויכות לאלף הראשון לפנה"ס כאשר הנודע שבהם הוא מעגל האבנים בקאלאניס (אנ') שנמצא בלואיס בחלקו הצפוני של האי.
שחמט לואיס
במאות הראשונות לספירה החלה התיישבות קלטית באי והוצגה לאי השפה הגאלית הסקוטית. במאה השישית לערך התנצרה האוכלוסייה כחלק מהתנועה הקולומבנית ובמקביל נכבש האי על ידי הפיקטים והחלה התיישבות פיקטית בעיקר בחלקו הדרומי.

במאה התשיעית החלה התיישבות נורדית באי ובשנת 1098 הוכפף האי לשלטון נורדי באופן רשמי, כאשר בשנת 1156 הפך לחלק ממלכת מאן והאיים. בתקופה זאת נוצרה תרבות קלטית - נורדית (אנ') מעורבת שלהשפעותיה יש הדים אף בימינו כמו ברבים משמות היישובים ברחבי האי. שחמט לואיס אשר נמצא באי משויך לתקופה זו.

בשנת 1266 הוחזר האי לשליטה סקוטית והאי ניתן ללורד האיים (תואר בו מחזיק היום ויליאם, נסיך ויילס).

== גאוגרפיה ==
האי משתרע על שטח של 2178 קילומטר רבוע, ובכך מהווה את האי השלישי בגודלו באיים הבריטיים לאחר בריטניה ואירלנד, הוא מהווה קרוב לאחוז ביחס לשטחה של בריטניה.

חלקו הצפוני של האי (לואיס) מישורי ואילו חלקו הדרומי (האריס) הררי, כאשר הנקודה הגבוהה ביותר באי היא הר קליסהאם (אנ') המתנשא לגובהה של 799 מטר.

== דמוגרפיה ==
באי מתגוררים ע"פ מפקד האוכלוסין הסקוטי לשנת 2013 ,21,031 תושבים<ref></ref>, כאשר למעלה ממחציתם מתגוררים בבירת האי סטורנווי (אנ').

השפה הגאלית סקוטית נפוצה מאוד באי כאשר ע"פ הערכות למעלה מ-60% מהאוכלוסייה דוברים אותה<ref></ref>, דבר ההופך את האי בפרט ואת ההיברידים החצוניים בכלל לאזור עם האחוז הגבוהה ביותר של דוברי השפה.

השבט המרכזי באי הוא קלאן מק'לאוד (אנ'). חלוקה למספר תתי שבטים כמו קלאן מק'לאוד מלואיס הובילו לחלוקת האי ללואיס ולהאריס כישויות נפרדות כאשר לואיס היה שייך למחוז רוס ואילו האריס למחוז אינוורנס. אולם בשנת 1975 אוחד האי תחת מועצת האיים המערביים (גאלית סקוטית: Comhairle nan Eilean Siar) הכוללת את כלל האיים ההיברידיים החיצוניים ולה ייצוג בפרלמנטים הסקוטי והבריטי.

האי נודע בייצור בד הטוויד המשובח שלו המכונה טוויד האריס (אנ') המשמש לייצור תלבושות סקוטיות מסורתיות ונחשב לערך תרבותי מוגן.

== ראו גם ==
* האיים ההברידיים
* קולומבה
* שחמט לואיס
== קישורים חיצוניים ==

* 
== הערות שוליים ==

קטגוריה:האיים ההברידיים
A Brand New Day

"A Brand New Day" הוא סינגל של להקת הבנים הדרום קוריאנית BTS בשיתוף הזמרת השוודית זארה לארסון. השיר יצא לאור ב-14 ביוני 2019, על ידי חברות התקליטים ביג היט ו-TakeOne, כסינגל שני מתוך האלבום BTS World: Original Soundtrack.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|14 ביוני 2019
|הזרמת מוזיקה • הורדה דיגיטלית
|ביג היט • TakeOne
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי BTS
קטגוריה:שירי זארה לארסון
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי ג'יי-הופ
NSU / פיאט וינסברג 500

NSU / פיאט וינסברג 500 (בגרמנית: NSU/Fiat Weinsberg 500, קרוי גם: Neckar Weinsberg 500 (משנת 1960) היא מכונית מיני מתוצרת יצרנית הרכב הגרמנית "NSU-Fiat" בשיתוף Karosseriewerke Weinsberg . שיוצרה ברישיון פיאט בין השנים 1963–1959 ב-גרמניה.

==ממאפייני "NSU / פיאט וינסברג 500"==
* יוצרו 6,190 יחידות
* תצורות: 2 דלתות סדאן, 2 דלתות קופה
* 4 מושבים (בדגם קופה 2 מושבים אחוריים לילדים עד גיל 7)
* שלדה: שפופרת גוף עשוי פלדה
* מנוע אחורי-אורכי 2 צילינדרים, מנוע בנזין מקורר אוויר
* סוג הנעה: הנעה אחורית
* מאייד: 1 מתוצרת "Weber" סוג 1 Weber IMB carburettor
* בלמים: הידראוליים
* מתלים: מתלה קדמי: קפיץ עלים, מתלה אחורי: סליל
* קיבולת מכל דלק: 21 ליטר
* מערכת חשמל: 12 וולט
* תאוצה בין 80-0 היא 37 שניות
* יחס כוח / משקל: 31.36 כ"ס ל-1,000 ק"ג
* מחיר היחידה בשנת 1959 עמד על 3,840 מארק גרמני (דגם בסיסי סדאן, בגרמניה)
* מחיר היחידה בשנת 1962 עמד על 3,620 מארק גרמני (דגם בסיסי סדאן, בגרמניה)
* מפעל הייצור בעיר היילברון נרכש על ידי "פיאט" מחברת NSU בשנת 1929

== גלריה ==
<gallery mode="packed" heights="120">
קובץ:Oldtimer Expo 2008 - 028.jpg | דגם "NSU / פיאט וינסברג 500" - קופה
קובץ:NSU-Fiat Weinsberg Coupé.jpg | דגמי "NSU / פיאט וינסברג 500" - קופה
קובץ:Neckar Weinsberg (German version of Fiat 500) 1964 (7915660596).jpg | דגם "NSU / פיאט וינסברג 500" - קופה
קובץ:Neckar Weinsberg (German version of Fiat 500) (7915688248).jpg | דגם "NSU / פיאט וינסברג 500" 
קובץ:Neckar Weinsberg (German version of Fiat 500) (7915676766).jpg | דגם "NSU / פיאט וינסברג 500" 
קובץ:Neckar Weinsberg (German version of Fiat 500) (7915682794).jpg | דגם "NSU / פיאט וינסברג 500" - קופה
</gallery>

==ראו גם==
* פיאט
* פוך 500

==קישורים חיצוניים==

==הערות שוליים==

קטגוריה:מכוניות מיני
קטגוריה:מכוניות קופה
קטגוריה:מכוניות מנוע אחורי
קטגוריה:כלי רכב שהושקו ב-1959
קטגוריה:כלי רכב גרמניים
ווסטון מקני

ווסטון ג'יימס ארל מקני (באנגלית: Weston James Earl McKennie; נולד ב-28 באוגוסט 1998) הוא כדורגלן אמריקאי, המשחק בעמדת הקשר ביובנטוס, ובנבחרת ארצות הברית.

==קריירת מועדונים==
===תחילת הקריירה===
מקני נולד בליטל אלם שבטקסס, בגיל שש עבר עם משפחתו לבסיס צבאי באוטרבך שבגרמניה בשל שירותו של אביו, ג'ון, בחיל האוויר האמריקאי. בגרמניה החל מקני לשחק כדורגל ושיחק בקבוצת הילדים המקומית של אוטרבך. שמקני היה בן תשע המשפחה חזרה לטקסס ומקני הצטרף לאקדמיה של דאלאס. כשהיה בן 17 דאלאס הציעה למקני חוזה מקצועי ומלגה באוניברסיטת וירג'יניה. עם זאת, שאלקה 04 מהבונדסליגה התעניינה במקני והציעה לו לחתום בשורותיה. לבסוף, מקני החליט להצטרף לשאלקה, והצטרף לקבוצת המילואים של הקבוצה.

===שאלקה 04===
ב-20 במאי 2017 ערך מקני את הופעת הבכורה שלו בבונדסליגה, מול אינגולשטאדט במשחק שנגמר בתוצאה 1-1. בעונת 2017/2018 מקני החל לשחק באופן תדיר בשאלקה ושיחק 25 משחקים, בעונה שבה שאלקה סיימה במקום השני בבונדסליגה והבטיחה מקום בליגת האלופות.

===יובנטוס===
ב-29 באוגוסט 2020 מקני עבר ליובנטוס מהסרייה א' בהשאלה לעונה אחת עם אופציה לרכישה של השחקן בסכום של 25 מיליון אירו, מקני הפך לשחקן האמריקאי הראשון בתולדות המועדון. מקני ערך את הופעת הבכורה שלו בקבוצה ב-20 בספטמבר כששיחק 90 דקות בניצחון 0–3 על סמפדוריה במסגרת הסרייה א'. ב-5 בדצמבר 2020 מקני כבש את שערו הראשון בקבוצה, בניצחון 1–2 של יובנטוס, על יריבתה העירונית, טורינו. ב-23 באוגוסט 2024 האריך מקני את חוזהו ביובנטוס עד שנת 2026.

====השאלה ללידס יונייטד====
ב-30 בינואר 2023 הושאל ללידס יונייטד מהפרמייר ליג עד לסיום העונה. ב-5 בפברואר הוא ערך את הופעת הבכורה שלו במשחק מול נוטינגהאם פורסט שהסתיים בהפסד קבוצתו בתוצאה 0–1.

==קריירה בינלאומית==
מקני שיחק בנבחרות הצעירות של מולדתו, ארצות הברית, ובגיל 19 זומן לראשונה לסגל הנבחרת הבוגרת. ב-14 בנובמבר 2017 ערך את הופעת הבכורה שלו במשחק ידידות מול פורטוגל, וכבש באותו משחק שהסתיים בתוצאה 1-1.

ב-12 באוקטובר 2019 מקני כבש שלושער תוך 15 דקות, בניצחון 0–7 של נבחרת ארצות הברית על נבחרת קובה.

נכלל בסגל נבחרת ארצות הברית לטורניר מונדיאל 2022 ולקופה אמריקה 2024.

==קישורים חיצוניים==

== הערות שוליים ==

קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:ספורטאים אפרו-אמריקאים
קטגוריה:טקסס: כדורגלנים
קטגוריה:כדורגלני שאלקה 04
קטגוריה:כדורגלני יובנטוס
קטגוריה:כדורגלני לידס יונייטד
קטגוריה:כדורגלני נבחרת ארצות הברית
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים קמרונים בגרמניה
קטגוריה:ספורטאים אמריקאים באיטליה
קטגוריה:ספורטאים אמריקאים באנגליה
קטגוריה:אמריקאים שנולדו ב-1998
בית הכנסת בלנדאווה

בית הכנסת בלנדאווה הוא בית כנסת לשעבר, כיום מוזיאון. הוא ממוקם בעיירה לנדאווה שבסלובניה, הקרובה לגבול עם הונגריה. הוא נבנה במאה ה-18 וכיום מוצגת בו תערוכת קבע על תולדות היהודים בלנדאווה. <ref>Ruth Ellen Gruber, Jewish Heritage Travel: A Guide to Eastern Europe (National Geographic Books, 2007), , pp. 284-285. [https://books.google.com/books?id=2Ae-e3MUVjkC&lpg=PA284&dq=lendava%20synagogue&pg=PA284#v=onepage&q=lendava%20synagogue&f=false Excerpts available] at Google Books.</ref> ליד בית הכנסת היה בית ספר יהודי שפעל עד שנות העשרים של המאה העשרים ונהרס בסוף שנות התשעים כדי לאפשר הקמת מרכז תרבות הונגרי ובית קברות עם 176 מצבות, בערך 40 מהן מהמחצית השנייה של המאה ה-19. שאר המצבות הן מהמאה ה-20, ממוקמות מחוץ לעיירה.

== היסטוריה ==
יהודים מהונגריה התיישבו בלנדאווה בשנת 1773. יהודים מקומיים בסוף המאה ה-18 התכנסו להתפלל בביתו של הפונדקאי בודוג וייס. בשנת 1837 שכרה הקהילה בית לשימוש אולם תפילה, בו היו 50 מושבים. בשנת 1843 שכרה הקהילה ואז רכשה בניין נוסף, שהיה בית הכנסת הראשון שלהם.
בית הקברות היהודי בלנדאווה
בניית בית כנסת חדש החלה בשנת 1866, ובניין זה עדיין עומד במרכז העיר ספודניה אוליקה 5. זהו מבנה לבנים מלבני. הבניין נפגע קשה על ידי הנאצים ונמכר לעיירה לאחר מלחמת העולם השנייה על ידי הפדרציה היהודית של יוגוסלביה ושימש כמחסן.

העבודות לשיפוץ בית הכנסת לשימוש כמרכז תרבות ובו תערוכת היסטוריה יהודית מקומית בעזרת נשים החלו בשנת 1994. האלמנטים הדקורטיביים הפנימיים היחידים שנותרו בבניין הם שישה עמודי ברזל יצוק מחורצים התומכים בגלריה שנבנתה מחדש, בתוספת מעקות מדרגות ונישה קטנה בחדר המדרגות. החלון העגול (הוורד) החד פעמי מעל הארון הוחלף לחלון מקושת, ושניים מחלונות הצד המקושתים (שקיימים בצד הדרומי בלבד) הוארכו והוגדלו. החלון השלישי (צד שמאל) בצד הדרומי נותר ככל הנראה בצורתו ובגודל המקוריים. בצד המערבי יש גם חלון מקושת מעל הדלת.

==ראו גם==
* יהדות סלובניה
* בית הכנסת במריבור

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אירופה: מוזיאונים בנושא יהדות
קטגוריה:סלובניה: מבנים
קטגוריה:יהדות הבלקן
קטגוריה:אירופה: בתי כנסת
קטגוריה:יהדות סלובניה
סלובניה
נקודת ליסטה

מפת האי סמית'. נקודת ליסטה מצויה {{ש}} בפינה השמאלית העליונה של הרביע האמצעי בשורה התחתונה של רביעי המפה.
נקודת ליסטה (באנגלית: Lista Point; בספרדית: cabo Lista) היא לשון יבשה בחוף הצפון-מערבי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.

הנקודה ממוקמת 4.26 קילומטרים דרומית - דרום-מערבית מנקודת גארמן; ו-2.54 קילומטרים צפונית- צפון-מזרחית מנקודת באטאק.

== היסטוריה ==
=== גילוי ומיפוי הנקודה ===

הנקודה מופתה לראשונה על ידי סוקרים בולגריים בשנת 2009.

=== מקור השם ===

שמה של הנקודה ניתן לה על ידי ארגנטינה.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

הצד הדרום מזרחי של האי סמית', מבט מ[[מצר אוסמר]]

== קישורים חיצוניים ==

* [https://data.aad.gov.au/aadc/gaz/scar/search_names_action.cfm?search_text=8513&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת ליסטה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.64187824204637,-63.01736344765307,15&?query=&?map_type=hybrid תצלום לוויין של אזור הנקודה, תוך סימון אתרים נוספים באזור] באתר copernix

== הערות שוליים ==

ליסטה
קרחון רודולף (ארץ גרהאם)

קרחון רודולף (באנגלית: Rudolph Glacier) הוא קרחון באזור חוף דנקו, של ארץ גרהאם, שבאנטארקטיקה.

הקרחון נשפך אל מפרץ אנדוורד, דרומית לקרחון מוזר, בחוף המערבי של ארץ גרהאם.

== היסטוריה ==
=== גילוי ומיפוי הקרחון ===

הקרחון מופה לראשונה על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש.

=== מקור השם ===

שמו של הקרחון ניתן לו בשנת 1960 על ידי הוועדה המייעצת לשמות אנטארקטיים של בריטניה.

הקרחון נקרא על שמו של פול רודולף (Paul Rudolph), מתמטיקאי ואופטיקאי גרמני, אשר פיתח את עדשות המצלמה שנעשה בהם שימוש על ידי חברת Zeiss בשנת 1889, ואת העדשות מסוג "Tessar" שחברת Zeiss עשתה בהן שימוש החל משנת 1902.

שם זה ניתן לקרחון, בדומה לשנות אתרים נוספים באזור הקרויים על שם חלוצים בתחום הפוטוגרמטריה (כגון קרחון מוזר, וקרחון אראגו).

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:13005 קרחון רודולף] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=110970 קרחון רודולף] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=12459&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון רודולף] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=13005&fid=antgeo_120 תצלום לוויין של אזור קרחון רודולף]
* [http://distancebetween.info/rudolph_glacier מחשבון מרחקים - המרחק מקרחון רודולף לאתרים סמוכים]

== הערות שוליים ==

רודולף
מזלגוני

מזלגוני (באנגלית: Forky, "פורקי") הוא דמות מזיכיון "צעצוע של סיפור", שהופיע לראשונה בסרט "צעצוע של סיפור 4". הדמות דובבה במקור על ידי טוני הייל, ובעברית על ידי דני לשמן.

== תיאור הדמות ==
מזלגוני הוא מזלגון פלסטיק עם זוג עיניים מתגלגלות, פה עשוי פלסטיק כחול, שני חצאי מקל ארטיק בתור רגליים מודבקים בחימר, זרועות וידיים עשויים ממנקה מקטרות בצבע אדום, וגבות עשויות מפלסטיק בצבע אדום. שמה של בוני רשום ברגליו, ויש לו מדבקת קשת ברגלו הימנית.

== אודות הדמות ==
=== צעצוע של סיפור 4 ===
בסרט צעצוע של סיפור 4, לאחר שנכנסה לכיתה לשיעור מלאכה, וודי אסף מרכיבים מפח האשפה, כולל מזלגון. בוני הפכה את יצרה צעצוע חדש מהמזלגון וקראה לו מזלגוני (באנגלית: פורקי). פורקי קם לתחייה והתחיל לחשוב למה הוא חי, פורקי מסרב להאמין שהוא צעצוע ומכנה את עצמו "אשפה". כאשר מזלגוני הפך לצעצוע האהוב על בוני, וודי נאלץ לשמור על פורקי ולדאוג שלא יזרוק את עצמו לפח האשפה.

כאשר המשפחה של בוני יצאה לטיול רכוב, מזלגוני קפץ מחוץ לחלון מעונוע ווודי ניסה לעצור אותו. לאחר שוודי הסביר לו כמה הוא חשוב לבוני, פורקי החליט לחזור אליה. ליד אתר ה-RV שם בוני ומשפחתה נשארו, וודי גילה את המנורה של בו-פיפ בחלון של חנות עתיקות ונכנס פנימה כדי לבדוק. בתוך החנות, הוא ומזלגוני גילו בובה מדברת בשם "גאבי גאבי", ובובות פיתום אשר עובדות בשבילה. גאבי הציעה שתיקח אותם אל בו, אולם היא חשפה את תוכניתה לקחת את התיבה הקולית של וודי על מנת לתקן את שלה, בגלל שאף ילד לא ירצה בובה עם תיבה קולית שבורה כמו שלה. וודי ברח מהפיתומים, אולם גאבי חטפה את מזלגוני. בחנות העתיקות מזלגוני התיידד עם גאבי גאבי וסיפר לה על וודי, והיא לימדה אותו שכיף להיות צעצוע.

לאחר שוודי שחרר את מזלגוני תמורת התיבה הקולית, הוא אמר למזלגוני שיגיד לצעצועים להיפגש בקרוסלה. ולאחר מכן מזלגוני נפרד מוודי שהחליט לעזוב ולהיות עם בו פיפ.

בסצנה לאחר הקרדיטים התיידד מזלגוני עם חברה חדשה עשויה סכין פלסטיק בשם "קרן בוורלי".

=== מזלגוני שואל שאלה ===

בסדרה זו מזלגוני חוזר בסדרת סרטונים קצרה אשר משודרת בדיסני+, שם הוא שואל חבריו הצעצועים שאלות על תפיסת עולמו. הצעצועים של בוני עוזרים לו ללמוד ולהבין דברים.

== קישורים חיצוניים ==

קטגוריה:דמויות בדיוניות
קטגוריה:דמויות אנימציה של דיסני
קטגוריה:דמויות מצעצוע של סיפור
קטגוריה:דמויות קולנועיות
קטגוריה:דמויות מסרטי פיקסאר
A Legendary Christmas (אלבום)

A Legendary Christmas (בעברית: חג מולד אגדי) הוא אלבום האולפן השישי של הזמר-יוצר האמריקאי, ג'ון לג'נד. האלבום יצא לאור ב-26 באוקטובר 2018, על ידי חברת התקליטים, קולומביה רקורדס, כשנתיים לאחר צאת אלבום האולפן החמישי שלו, Darkness and Light. מנובמבר עד דצמבר 2018, לג'נד ערך מספר סיבובי הופעות בהם שר את שירי האלבום. האלבום הועמד לפרס גראמי לאלבום הפופ הווקאלי העממי הטוב ביותר בטקס פרסי גראמי ה-62.

== רקע ==
ב-1 באוקטובר 2018, לג'נד הכריז על צאת האלבום ברשת החברתית טוויטר. לפני ההכרזה, לג'נד הפך לאמן האפרו-אמריקאי הראשון שזכה בכל ארבעת פרסי האוסקר, האמי, הגראמי והטוני. ב-11 באוקטובר 2018, לג'נד הוציא לאור את שני השירים המובילים של האלבום, "Bring Me Love" ו-"Have Yourself a Merry Little Christmas". מהדורת הדלוקס של האלבום, שהכילה ארבעה סינגלים חדשים, הוצאה לאור ב-8 בנובמבר 2019.

== הצלחה מסחרית ==
האלבום מכר כ-20,000 עותקים רק בארצות הברית. בצאתו, האלבום זכה במקום ה-22 במצעד הבילבורד 200 האמריקאי.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי חג המולד מ-2018
קטגוריה:אלבומי ג'ון לג'נד
קטגוריה:אלבומי חברת קולומביה רקורדס
דיסוסטיצ'וס אלגינאידס

דיסוסטיקוס אלגינוידס (שם מדעי: Dissostichus eleginoides) הוא מין של דג גרם ממשפחת הנוטוטיניים, הקרוב למין דיסוסטיקוס מאוסוני והוא אחד מהדגים האנטארקטיים הגדולים ביותר. הוא נפוץ לאורך האוקיינוס הדרומי ובדרומם של האוקיינוס השקט, האטלנטי וההודי.
== מאפיינים ==
דג זה מגיע לאורך ממוצע של מטר ולמשקל של 7 עד 10 קילוגרם. עם זאת נצפו פרטים במשקל של 100 קילוגרם, מה שהופך אותו לדג הגרם השני בגודלו באוקיינוס הדרומי, כשהפרטים הגדולים מגיעים לגיל 50 שנה לערך. הדג בעל לסתות חזקות ושיניים מחודדות כמו של כריש, ולרוב הוא שוחה באיטיות אך יכול לשעוט קדימה במהירות אחרי טרף.

דגים צעירים חיים בעומקים רדודים יחסית ובהמשך שוחים לים הפתוח ומעמיקים עד ל-1,000 מטר בקירוב. דג זה הוא טורף מהיר של דגים אחרים, דיונונים, קריל ושאר סרטנאים. בתורו הוא מהווה את מזונם של הראשתן, פיל ים דרומי וטורפים ימיים אחרים ושל הדיונון העצום. כמו כן הוא נידוג למאכל בצורה מסחרית, כשלרוב הוא נידוג באופן מבוקר ובר קיימא. עם זאת לעיתים הוא נידוג באופן לא חוקי וכן נתפס ברשתות המיועדות לדגים אחרים.

==קישורים חיצוניים==

קטגוריה:בעלי חיים שתוארו ב-1898
קטגוריה:טקסונים שתוארו בידי פרדריק אדם סמית
קטגוריה:נוטוטיניים
קטגוריה:מגה-פאונה של האוקיינוס הדרומי
קטגוריה:אנטארקטיקה: דגים
דיסוסטיצ'וס

דיסוסטיצ'וס (שם מדעי: Dissostichus) הוא סוג של דגי גרם ממשפחת הנוטוטיניים, השייכים לקבוצת הדגים האנטארקטיים וחיים בעיקר במים הקפואים של האוקיינוס הדרומי וגם לאורך החופים הדרומיים, לרוב סביב ארגנטינה וצ'ילה ומספר איים. הסוג כולל 2 מינים.

בני הסוג מזכירים במראם דקרים, אך בעלי מבנה מוארך ולסתות ארוכות וחזקות כשל כריש. הם הגדולים שבדגי הגרם של האוקיינוס הדרומי ויכולים לשקול מעל 100 קילוגרם, אם כי לרוב הם קטנים יותר. לרוב הם איטיים, אך יכולים לנוע במהירות בעקבות טרפם הכולל בעיקר דגים אחרים וסרטנים. בבגרותם הם חיים בעומקים של מעל 1,000 מטר מתחת למים.

דגים אלה נידוגים לעיתים בדיג מסחרי כשלרוב הדיג מבוקר ובר קיימא. עם זאת לעיתים ישנו דיג לא חוקי או הסתבכות של הדגים ברשתות לדיג דגים אחרים.

==מינים==
* דיסוסטיצ'וס אלגינאידס (Dissostichus eleginoides)
* דיסוסטיצ'וס מאוסוני (Dissostichus mawsoni)

==קישורים חיצוניים==

קטגוריה:בעלי חיים שתוארו ב-1898
קטגוריה:טקסונים שתוארו בידי פרדריק אדם סמית
קטגוריה:נוטוטיניים
דיוקנה של גברת (סדרת טלוויזיה)

דיוקנה של גברת (באנגלית: The Portrait of a Lady) היא סדרת טלוויזיה בריטית, ששודרה לראשונה בערוץ BBC One בשנת 1968. הסדרה היא עיבוד לרומן "דיוקנה של גברת" מאת הנרי ג'יימס. בתפקידים הראשיים מככבים סוזן נב וריצ'רד צ'מברלין.

עוד השתתפו בסדרה השחקנים אדוארד פוקס, שרה ברקט, ביאטריקס להמן, קתלין ביירון, רייצ'ל גרני, וג'יימס מקסוול.

==צוות השחקנים==
* ריצ'רד צ'מברלין – ראלף טאצ'ט
* סוזן נב – איזבל ארצ'ר
* שרה ברקט – הנריאטה סטקפול
* ביאטריקס להמן – גברת לידיה טאצ'ט
* רייצ'ל גרני – מאדאם מרל
* ג'יימס מקסוול – גילברת אוסמונד
* קתלין ביירון – הרוזנת ג'מיני
* אד בישופ – קספר גודווד
* אדוארד פוקס – לורד וורברטון
* שרון גרני – פנסי
* אנגוס מקיי – מר בנטלינג
* אלן גיפורד – מר דניאל טאצ'ט
* סוזן טבס – קונסטנס
* פליסיטי גיבסון – מילדרד
* קאבאן קנדל – נד רוזייר
* רוזלינד אטקינסון – הנזירה קתרין
* מרגרט קורי – משרתת

==קישורים חיצוניים==

==הערות שוליים==

קטגוריה:סדרות טלוויזיה המבוססות על ספרים
קטגוריה:סדרות דרמה בריטיות
קטגוריה:סדרות טלוויזיה בריטיות שעלו לשידור בשנות ה-1960
חוקת רומניה (1991)

רשומות של רומניה מ-31 באוקטובר 2003, לאחר אישור התיקונים במשאל עם ב-18 באוקטובר. [https://en.wikisource.org/wiki/Constitution%20of%20Romania חוקת רומניה, נוסח 2003 באנגלית], בויקיטקסט
]]
חוקת רומניה (ברומנית: Constituția României) היא החוקה השביעית שחוקקה בהיסטוריה של רומניה המודרנית. החוקה נחקקה ב-21 בנובמבר 1991 ונכנסה לתוקף ב-8 בדצמבר 1991, בעקבות משאל עם והחליפה בכך את חוקת רומניה של 1965, החוקה הקומוניסטית האחרונה. חוקת רומניה (1991) הוחלפה בעצמה על ידי חוקת רומניה של 2003.

חוקת רומניה מ-1991 הייתה החוקה הדמוקרטית הראשונה, שחוקקה ברומניה לאחר המהפכה הרומנית (1989) ונפילת משטרו של ניקולאה צ'אושסקו.

== מבנה ==
החוקה של 1991, כפי שעודכנה ב-2003, מכילה 156 פרקים, המחולקים ל-8 כותרות:
* כותרת I – עקרונות כלליים
* כותרת II – זכויות, חירויות וחובות יסוד
* כותרת III – רשויות ציבוריות
* כותרת IV – כלכלה ומימון הציבור
* כותרת V – בית משפט לחוקה
* כותרת VI – אינטגרציה אירו-אטלנטית
* כותרת VII – תיקון החוקה
* כותרת VIII – הוראות סיום ומעבר

== ראו גם ==
=== חוקות לשעבר ===
* התקנון האורגני (1831)
* החוקה הראשונה של רומניה (1866)
* החוקה השנייה של רומניה (1923)
* החוקה השלישית של רומניה (1938)
* החוקה הרביעית של רומניה (1948)
* החוקה החמישית של רומניה (1952)
* החוקה השישית של רומניה (1965)

== קישורים חיצוניים ==
* [http://www.cdep.ro/pdfs/constitutie_en.pdf חוקת רומניה, נוסח 1991 באנגלית] 
* [http://www.cdep.ro/pdfs/constitutie_fr.pdf חוקת רומניה, נוסח 1991 בצרפתית] 

==הערות שוליים==

1991
ועדת הפיקוח והרפורמה של בית הנבחרים של ארצות הברית

הוועדה לפיקוח ורפורמה (באנגלית: Committee on Oversight and Reform) היא הוועדה החוקרת הראשית של בית הנבחרים של ארצות הברית. סמכות השיפוט הרחבה הופכת את הוועדה לאחת הוועדות המשפיעות והחזקות ביותר בבית הנבחרים.

ג'יימס קומר מןהמפלגה הרפובליקנית הוא יושב ראש הוועדה מינואר 2023.

== היסטוריה ==
הגוף הידוע כיום כוועדת הפיקוח והרפורמה היה במקור הוועדה לבירורים במחלקות המבצעות, שהוקמה בשנת 1927 כדי לאחד 11 ועדות נפרדות בנושאים דומים אשר פיקחו בעבר על הוצאות מחלקות שונות בממשל הפדרלי.<ref name=":1"></ref><ref name=":2"></ref>

הוועדה לאופרציות הממשל, הוקם בשנת 1952. השם החדש נועד לשקף את ייעודה הרחב של הוועדה: לפקח על "הפעילות הממשלתית בכל הרמות במטרה לקבוע את יעילותן".

לאחר שהרפובליקנים קיבלו את השליטה בבית בבחירות בשנת 1994, הוועדה אורגנה מחדש כך שתכלול שבע ועדות משנה במקום 14. ארגון מחדש זה איחד את תחום השיפוט שכוסה בעבר על ידי שלוש ועדות מלאות והביא לקיצוץ של 50 אחוז בצוות העובדים.<ref></ref> בשנת 2007, צומצם מספר ועדות המשנה משבע לחמש.<ref></ref>

שמה הנוכחי של הוועדה הוגדר על ידי הקונגרס ה-116. מאז 2007 היא מכונה בקיצור "ועדת הפיקוח".

==קישורים חיצוניים==

== הערות שוליים ==

פיקוח
קטגוריה:אסדרה
יחסי ארמניה–מצרים

יחסי ארמניה–מצרים הם יחסי החוץ בין ארמניה ומצרים. מצרים הייתה אחת המדינות הראשונות בעולם הערבי שהכירה בארמניה העצמאית בשנת 1991. במרץ 1992 כוננו היחסים הדיפלומטיים בין שתי המדינות. במאי 1992 נחנכה בקהיר הנציגות הדיפלומטית הראשונה של ארמניה בעולם הערבי. מצרים מחזיקה בארמניה שגרירות בירוואן.

== היחסים בין שתי המדינות ==
שגרירות ארמניה בקהיר
בעקבות עצמאות ארמניה מברית המועצות, מצרים הייתה אחת המדינות הראשונות שהכירו בעצמאות ארמניה, אמנה בנושא כינון היחסים הדיפלומטיים הבילטרליים נחתמה בשנת 1992. שגרירות מצרים בירוואן נפתחה במאי 1993 ואילו שגרירות ארמניה בקהיר נפתחה במרץ 1992.

הנקודה המשמעותית ביותר ביחסים הפוליטיים בין שתי המדינות היא ההערכה הארמנית כלפי עמדתה הנייטרלית של מצרים ביחס לסכסוך נגורנו קרבאך, כמו גם קליטת מצרים ארמנים שנמלטו מטבח שהתרחש נגדם, והשתלבותם במצרים.<ref></ref>

בעשרים השנים האחרונות הצליחו ארמניה ומצרים ליצור שיתוף פעולה פוליטי, כלכלי, תרבותי, חינוכי ומדעי מצוין. מצרים הייתה אחת המדינות הראשונות בעולם הערבי שהכירה בעצמאות ארמניה בשנת 1991. ארמניה ומצרים חתמו על יותר מ-40 מסמכים משפטיים דו-צדדיים, עשרות משלחות רשמיות רמי דרג ערכו ביקורים הדדיים, אירועים תרבותיים וציבוריים משמעותיים רבים ופרויקטים של שיתוף פעולה כלכלי עובדו על ידי מאמצים משותפים.<ref></ref><ref></ref>

== הכרה ברצח העם הארמני ==
על פי העיתון האמריקני הארמני "אסבארז", בסוף 2013, על רקע המתיחות הטורקית-מצרית הגואה בעקבות הדחתו של נשיא מצרים מוחמד מורסי מתפקידו בתחילת יולי 2013, נכתבו מאמרי מערכת רבים במצרים שגינו את הכחשת רצח העם הארמני של ממשלת טורקיה.<ref></ref>

מוסטפא בכרי, חברה עצמאית בפרלמנט המצרי, הציגה החלטה הקוראת להכרה ברצח העם הארמני; אם יאומץ, מצרים תהיה האומה המוסלמית הראשונה שתעשה זאת.<ref>https://anca.org/egypt-first-islamic-country-to-raise-armenian-genocide-issue-says-anc-egypt-chair/</ref> סרט תיעודי בשפה הערבית, "מי הרג את הארמנים?", הופק במצרים והוקרן בספריית הליופוליס.<ref>https://anca.org/who-killed-the-armenians-egyptian-filmmakers-tackle-the-genocide/</ref>

בנאום בוועידת מינכן לביטחון 2019, נשיא מצרים עבד אל-פתאח א-סיסי הכיר במשתמע ברצח העם הארמני, וציין כי מאה שנים קודם לכן אירחה מצרים פליטים ארמנים "אחרי רצח העם".<ref name="Implicit">http://www.egypttoday.com/Article/2/64896/Egypt-implicitly-recognizes-Armenian-Genocide</ref> ההערות התקבלו בברכה על ידי הקהילה הארמנית במצרים.

== קישורים חיצוניים ==

== הערות שוליים ==
She's Not Me

She's Not Me הוא סינגל, שהוקלט על ידי הזמרת השוודית זארה לארסון. השיר יצא לאור ב-26 ביוני 2013, על ידי חברות התקליטים אפיק, TEN, כסינגל מתוך האלבומים 1 / Allow Me to Reintroduce Myself ו-Uncover.

== וידאו קליפ ==
הווידאו קליפ המלא שצולם לשיר הועלה לערוץ היוטיוב של לארסון ב-27 במרץ 2013.<ref name=":1"></ref> ב-17 ביוני 2013, יצא החלק השני של הקליפ.<ref name=":2"></ref>

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!שוודיה (GLF)
|זהב
|20,000
|}
== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|26 ביוני 2013
|הורדה דיגיטלית
|יוניברסל • TEN
|<ref></ref>
|-
|}

== קישורים חיצוניים ==

== הערות שוליים ==

קטגוריה:סינגלים מ-2013
קטגוריה:שירים באנגלית
קטגוריה:שירי זארה לארסון
ישראל פריי

ישראל פריי (נולד ב-18 בפברואר 1987) הוא עיתונאי ופובליציסט חרדי-ישראלי.

==ביוגרפיה==
פריי נולד בצפת וגדל בצפון-מזרח תל אביב לזהבה, אשת חינוך, ולמאיר, אברך כולל. סבו היה הרב הראשי של חצור הגלילית, וסבא-רבא שלו היה יהודה מאיר אברמוביץ שכיהן כסגן ראש עיריית תל אביב וכחבר הכנסת מטעם אגודת ישראל.

הוא גדל בחסידות גור ולמד בישיבות חסידיות בחיפה ובבני ברק. לאחר מכן עבר ללמוד פרסום בשלוחה חרדית של "הבצפר", עד לנישואיו.

פריי מזהה עצמו עם עמדה שהוא מכנה "שמאל אוניברסלי", לפיה על ישראל לשאוף לשלום עם הפלסטינים לא מתוך אינטרס תועלתני ישראלי או ציוני, אלא מתוך ערכים של צדק, חמלה ושוויון והכרה בזכות של כל עם להגדרה עצמית.

הוא גרוש ואב לשניים, ומתגורר בתל אביב.

== עבודתו העיתונאית ==
פריי עבד בעיתון "בקהילה" תחת העורך אברהם דב גרינבוים, וב"רדיו קול חי".

בשנת 2016 מונה ככתב ועורך ברשת המקומונים "קו עיתונות דתית". ביוני 2020 פוטר בלחץ של אנשי ימין על עורכי העיתון, לאחר שפרסם בחשבון טוויטר הפרטי שלו ביקורת חריפה נגד רבנים מזרם הציונות הדתית, בעקבות אירוע של תקיפת חיילים בידי פעילי ימין.

באוקטובר 2020 הצטרף כעיתונאי לצוות ערוץ דמוקרטtv. בסיקוריו את מגפת הקורונה בחברה החרדית, הרבה פריי לבקר את הפרת התקנות. ב-15 במרץ 2021 סיפר בתוכנית הטלוויזיה "חשיפה" על התגובות שקיבל בחברה החרדית בעקבות עבודתו.

ביוני 2021 זכה פריי באות אביר התקשורת החופשית על שם יצחק לבני. באוגוסט הצטרף לסגל "הארץ" כבעל טור. נכון ל-2022 הוא משמש ככתב באתר "המקום הכי חם בגיהנום".

בספטמבר 2022 כינה פריי מחבל שהתכוון להרוג חיילים, אבל נמנע לדבריו מלפגוע באזרחים, "גיבור הזכאי למדליה". בשל כך, ובשל התפרצות זעם בשימוע שנערך לו במשרדי דמוקרטtv, הושעה מעבודתו בערוץ, וכחודשיים לאחר מכן פוטר. ב-28 בנובמבר דרשה המשטרה לחקור את פריי על התבטאותו בעקבות תלונה שהגיש נגדו ארגון בצלמו. פריי טען לרדיפה פוליטית וקיבל גיבוי מארגון העיתונאים. ב-27 בדצמבר, עקב הימנעותו מלהתייצב לחקירה משטרתית, הוא נעצר לחקירה ושוחרר אחרי מספר שעות.

במאי 2023 השתתף בתוכנית הטלוויזיה התיעודית "מדורות השבטים" של כאן 11<ref></ref>.

ביולי 2023 נדחתה תביעת דיבה שהגישו נגדו אנשי ישיבת חומש, לאחר שצייץ בחשבון הטוויטר שלו כי "הנה זה חוזר: מתנחלים מהמאחז העברייני חומש ירדו לכפר בורקה (שאת אדמותיו הפרטיות הם גונבים) תקפו בתים והשחיתו מצבות. ועל מי ירו החיילים? ניחשתם נכון: על הפלסטינים שבאו להדוף. 3 פצועים. מישהו מסוגל להבין למה המדינה מגבה מיליציות במקום להעיף את עברייני חומש על טיל?". השופט קבע כי הציטוט לא נגע בהכרח לתובעים, וחייב אותם לשלם לפריי הוצאות ושכר טרחה בסך 11,700 ש"ח.

באוקטובר 2023, כשבוע לאחר פרוץ מלחמת חרבות ברזל, קרא פריי קדיש לזכר כל קורבנות המלחמה, ובהם מאות נשים וילדים בעזה, שלפי ניסוחו באירוע "נטבחו". לאחר שמובילי דעה בימין הפיצו את כתובתו, הגיעו פעילי ימין להפגין מול ביתו של פריי, תוך איומים על חייו וירי זיקוקים בסמוך אליו. פריי נמלט מביתו בעזרת המשטרה, ולאחר מכן המשיך להימלט לבדו – בתחילה לבית החולים איכילוב ואחר כך לדירת מסתור.

==קישורים חיצוניים==

* 
* 
* 
* 
* 

==הערות שוליים==

קטגוריה:חסידי גור
קטגוריה:עיתונאים חרדים ישראלים
קטגוריה:רמת גן: אישים
קטגוריה:ישראלים שנולדו ב-1987
דריק אוונס

דריק אוונס (באנגלית: Derrick Evans; נולד ב-4 בפברואר 1985) הוא פוליטיקאי אמריקאי, שכיהן כחבר בית הנבחרים של מדינת וירג'יניה המערבית מטעם מחוז הבחירה ה-19 של המדינה, המכסה חלקים ממחוז ויין השוכן בדרום-מערב המדינה. בעבר התמודד למושב זה ב-2016, וסיים במקום השישי מתוך שבעה מתמודדים בבחירות מקדימות שנערכו במפלגה הדמוקרטית, בטרם התמודד בבחירות הכלליות כמועמד המפלגה הליברטריאנית. בשנת 2020 נבחר לייצג את מחוז הבחירה ה-19, אותו מייצגים שני נציגים, לצד המועמד הדמוקרטי ריק גריפית'.

בינואר 2021 לקח אוונס חלק בהסתערות על הקפיטול, ובעקבות זאת הוגש נגדו כתב אישום פדרלי. ב-8 בינואר 2021 נעצר בידי ה-FBI. בעקבות זאת, ב-9 בינואר התפטר מבית הנבחרים בווירג'יניה המערבית.

== ביוגרפיה ==
אוונס נולד ב-4 בפברואר 1985. עיר ביתו היא פריצ'רד, השוכנת בווירג'יניה המערבית בסמוך לגבול המדינה עם קהיליית קנטקי. בטרם נבחר לתפקידו הציבורי בבית המחוקקים של וירג'יניה המערבית, היה ידוע כמפגין מקומי נגד הפלות. פעילותו של אוונס נגד הזכות להפיל, אשר גבלה בהתנכלות, הביאה אישה להגיש בקשה לקבלת צו הרחקה בגין "מעקב לכאורה ואיומים חוזרים ונשנים לפגיעות גופניות", צו שאוונס לאחר מכן הפר. בבחירות 2020 נבחר אל בית הנבחרים של וירג'יניה המערבית, הבית התחתון בבית המחוקקים המדינתי. הוא נכנס לתפקידו ב-1 בדצמבר 2020, וכהונתו הראשונה מסתיימת ב-30 בנובמבר 2022.

במהלך מסע הבחירות שלו לבית הנבחרים המדינתי, נחשף כי אוונס חבר בקבוצה בפייסבוק בה נעשה שימוש בשפה איסלאמופובית והומופובית. עמיתו ג'ון מנדט, שכיהן כחבר בבית המחוקקים המדינתי, היה גם הוא חבר בקבוצה זו וגרס כי ההודעות המיוחסות לו מפוברקות, אך בכל זאת הודיע על התפטרותו. אוונס לא רק שאישר את חברותו בקבוצה זו, אלא עמד על דבריו וכינה את ניהאד עוואד "טרוריסט".

ב-6 בינואר 2021 השתתף אוונס בהסתערות על הקפיטול. פוסטים שפרסם ברשתות החברתיות מתארים אותו נוסע אל וושינגטון הבירה, באוטובוס עמוס בתומכי הנשיא דונלד טראמפ. אוונס תיעד עצמו בין הפורעים שהסתערו על משכן הקפיטול. במהלך חלק מסרטון שפרסם ולאחר מכן מחק, ניתן היה לשמוע את אוונס צועק "אנחנו בפנים! אנחנו בפנים! דריק אוונס נמצא בקפיטול!". סוכנות הידיעות AP ציינה כי באותו סרטון בו תיעד עצמו אוונס פולש אל הקפיטול, הוא גם יכול היה להישמע קורא את שמו של הנשיא טראמפ שוב ושוב. לאחר מכן הכחיש אוונס מעורבות בכל ונדליזם שהתרחש במהלך ההסתערות, וטען כי הוא נכח בין המתפרעים כחבר עצמאי בתקשורת "לשם תיעוד היסטוריה".

את מעשיו גינו יו"ר בית הנבחרים של וירג'יניה המערבית רוג'ר הנשו, מנהיג המיעוט בית דאג סקאף, נציג המדינה בסנאט של ארצות הברית, ג'ו מנצ'ין, ומושל וירג'יניה המערבית ג'ים ג'אסטיס. ב-8 בינואר 2021 מייקן שרווין, תובע פדרלי במחוז קולומביה, הודיע כי אוונס מואשם בהסגת גבול בלתי חוקית לקפיטול. בהמשך אותו היום נעצר בידי סוכנים פדרליים של הבולשת הפדרלית. מעצרו אילץ אותו להתפטר מתפקידו.

== קישורים חיצוניים ==

* 

==הערות שוליים==

קטגוריה:חברי בית המחוקקים של וירג'יניה המערבית
קטגוריה:חברי המפלגה הרפובליקנית (ארצות הברית)
קטגוריה:אמריקאים שנולדו ב-1985
Bad Boys

Bad Boys הוא סינגל, שהוקלט על ידי הזמרת השוודית זארה לארסון. השיר יצא לאור ב-13 באוקטובר 2013, על ידי חברות התקליטים אפיק, TEN, כסינגל ראשון מתוך האלבום 1.

==רשימת רצועות==

== וידאו קליפ ==
הווידאו קליפ המלא שצולם לשיר הועלה לערוץ היוטיוב של לארסון ב-29 באוקטובר 2013.<ref name=":1"></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!דנמרק (IFPI Denmark)
|זהב
|30,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!שוודיה
|13 באוקטובר 2013
| rowspan="2" |הורדה דיגיטלית
|יוניברסל • TEN
|<ref></ref>
|-
!דנמרק
|18 בנובמבר 2013
|אפיק • TEN • סוני מיוזיק
|<ref></ref>
|}

== קישורים חיצוניים ==

== הערות שוליים ==

קטגוריה:סינגלים מ-2013
קטגוריה:שירים באנגלית
קטגוריה:שירי זארה לארסון
סאם אודקה

סמואל נגודה אודקה ( (1929 – 4 באוגוסט 2015) היה דיפלומט אוגנדי, פוליטיקאי וחבר במפלגה הפוליטית של הקונגרס העממי באוגנדה. הוא כיהן כשר החוץ של אוגנדה בין השנים 1964 ל-1971 בתקופת כהונתו הראשונה של הנשיא מילטון אובוטה. מאוחר יותר הוא הפך לשר התכנון והפיתוח הכלכלי (1980–1985) במהלך כהונתו השנייה של אובטה.<ref name=":0"></ref>

==ביוגרפיה==

אודקה נולד בשנת 1929. אודקה, שהיה ממחוז בוסיה שבמזרח אוגנדה, התחתן עם מרגרט נמוואנג'ה קוומה אודקה, חברה בקבוצה האתנית בגנדה.<ref name=":1"></ref>

אודקה עזב קריירה באסו, חברת הנפט, כדי להיכנס לפוליטיקה. אודקה כיהן כשר החוץ של אוגנדה בין השנים 1964 ל-1971 בתקופת כהונתו הראשונה של הנשיא מילטון אובוטה. ייצג בעבר את אוגנדה במשא ומתן בשנת 1963 באדיס אבבה שהקים את ארגון אחדות אפריקה (OAU), המכונה כיום האיחוד האפריקאי.<ref name=":0" />

חבר הקונגרס העממי של אוגנדה (UPC) של אובוטה, אודקה, שנראה כפוליטיקאי ליברלי יותר מאובוטה, היה גם משא ומתן למשטרו של אובוטה. סאם אודקה זכה לסייע לנשיא הראשון של אוגנדה, אדוארד מוטסה, שנאלץ להיות בתפקידו בגלל אובוטה בשנת 1966.<ref name=":0" />

הנשיא אובוטה וקונגרס העם באוגנדה (UPC) הודיעו על כוונתם "לנוע לשמאל" בסוף שנות ה-60 ותחילת שנות ה-70. ההודעה, שפורסמה באמנת Common Man, הפחידה אינטרסים עסקיים באוגנדה, שחששו ממדיניות כלכלית נטיית סוציאליסטים. על שר החוץ אודקה הוטל על ידי ממשלת אובוטה להוביל את יחסי הציבור לתמיכה במעבר לשמאל.<ref name=":0" />

עם זאת, המעבר שמאלה יושם במלואו. הנשיא מילטון אובוטה הופל על ידי אידי אמין בהפיכת אוגנדה בשנת 1971 ב-25 בינואר 1971, וסיים את משטר אובוטה הראשון ואת מדיניות "העבר לשמאל". סאם אודקה ברח לגלות בעקבות ההפיכה.<ref name=":0" />

מילטון אובוטה שב לשלטון בשנת 1980 לאחר הבחירות הכלליות בשנת 1980, והחל את ממשלת אובוטה השנייה.<ref name=":0" /> סאם אודקה הפך לשר התכנון והפיתוח הכלכלי של אוגנדה בתקופת כהונתו השנייה של אובוטה (1980–1985).<ref name=":1" />

סאם אודקה נפטר מאי-ספיקת כליות בבית החולים הבינלאומי בקמפלה ב-4 באוגוסט 2015, בגיל 83. הוא הותיר אחריו את אשתו, מרגרט נמוואנג'ה קבומה אודקה, ארבע בנות וחמישה נכדים. הלווייתו של אודקה נערכה בקתדרלת כל הקדושים בקמפלה. הוא נקבר במחוז בוסיה ב-8 באוגוסט 2015.<ref name=":1" />

== הערות שוליים ==

קטגוריה:דיפלומטים
קטגוריה:פוליטיקאים אוגנדים
קטגוריה:שרי חוץ
קטגוריה:אוגנדים שנולדו במאה ה-20
קטגוריה:ילידי 1929
קטגוריה:אוגנדים שנפטרו ב-2015
ועדת התקציב של בית הנבחרים של ארצות הברית

ועדת התקציב של בית הנבחרים של ארצות הברית (באנגלית: United States House Committee on the Budget) הידועה גם בקיצור ועדת התקציב, היא ועדה קבועה של בית הנבחרים של ארצות הברית. האחריות שלה כוללת פיקוח חקיקתי על תהליך התקצוב הפדרלי, סקירת כל הצעות החוק וההחלטות על התקציב, ופיקוח על סוכנויות ותוכניות הממומנות מחוץ לתהליך התקציבי. הוועדה פעלה לזמן קצר כוועדה נבחרת בשנים 1919–1921, במהלך הקונגרסים של ארצות הברית ה-66 וה-67, לפני שהועברה לוועדה קבועה בשנת 1974.<ref name="stubbs"></ref>

== תפקיד הוועדה לתקצוב ==
האחריות העיקרית של ועדת התקציב היא ניסוח והכנה של "החלטת התקציב". החלטה זו קובעת את רמות ההכנסות וההוצאות המצטברות שצפויות להתרחש בשנת כספים נתונה. החלטת תקציב על פי חוק חייבת להתקבל בקונגרס עד 15 באפריל.

באופן כללי, חקיקה מנוקה מבעיות כאלה לפני בחינה באמצעות דיונים בין הפרלמנטר של הבית, הנהגת הבית וועדת תקציב הבית.

הוועדה מקיימת דיונים בנושא חקיקת תקציב פדרלית והחלטות קונגרס הקשורות לתהליך התקציב הפדרלי. הוועדה מקיימת דיונים בבקשת התקציב השנתית של הנשיא לקונגרס. הוועדה בודקת גם בקשות תקציב משלימות שהגיש הנשיא, המכסות סעיפים אשר מסיבה זו או אחרת לא נכללו בבקשת התקציב המקורית, בדרך כלל להוצאות חירום. פעמים האחרונות שבהן נעשה שימוש בתוספי תקציב חירום היה למלחמות בעיראק ובאפגניסטן וכן לאחר ההוריקנים קטרינה וריטה.

== כללי הוועדה ==
הוועדה אמורה להיפגש ביום רביעי השני של כל חודש. כמעט תמיד מפגש זה אינו מתקיים והוועדה נפגשת קק כשעולה נושא בעל חשיבות מספקת – בעיקר בתחילת השנה.

אסור לנהל עסקים אלא אם כן קיים קוורום. לדיונים ישנה חובת נוכחות של לפחות, נעים מחברי הוועדה. לפגישות הנוגעות לחקיקה – ישנה חובת נוכחות של לפחות רוב חברי הוועדה. הוועדה רשאית לקדם תהליכים שהונחו בפניה רק על ידי יושב ראש הוועד או על ידי רוב חבריה. כל אחד מחברי הוועדה רשאי לחקור עדים במהלך הדיונים, לפי סדר הוותק הדיון נקרא לסדר.

בראש הוועדה עומד הרפובליקני ג'ודי ארינגטון מטקסס. הנציג הבכיר של המפלגה הדמוקרטית הוא ברנדן בויל מפנסילבניה.

==קישורים חיצוניים==

== הערות שוליים ==

קטגוריה:ארצות הברית: כלכלה
תקציב
מייקל אונדוגה

מייקל אונדוגה (נולד בסביבות 1960) הוא קצין צבאי בדרגת מייג'ור גנרל (מאפריל 2021) בכוח ההגנה העממי של אוגנדה (UPDF). החל מיולי 2019 הוא משמש נספח צבאי של אוגנדה בערב הסעודית.
== קריירה צבאית ==
הוא שימש כמפקד משלחת UPDF בסומליה כחלק ממשימת האיחוד האפריקאי לסומליה (AMISOM). הוא כיהן בתפקיד זה מ-2012 עד 2013. אנדוגה הוחזר לקמפלה באוקטובר 2013, לאחר שמוגדישו הועלו טענות על "גניבת מזון", "מכירת נשק בלתי חוקית" וכו'.

לאחר זיכויו מכל ההאשמות במאי 2015, הוא היה מובטל כ-10 חודשים. במרץ 2016 הוא מונה לסגן מנכ"ל של תאגיד הלאומי לארגון האחראי על פרויקט קיוגה, תוכנית הנפצים של צבא אוגנדה.

== משפט צבאי ==
בנובמבר 2013 נעצר בריגדיר אונדוגה יחד עם שני פקודים שהיו בפיקודו בסומליה. הוא הואשם במעל 30 אישומים הכוללים "אי מילוי תפקידו". הוא הובא לבית המשפט הכללי צבאי, בראשות תא"ל מוזס דדיבה סנטונגו. במאי 2015 הוא זוכה מכל האשמות על ידי בית המשפט, בראשות מייג'ור גנרל לוי קרוחאנגה ושוחרר ממעצר.

==קישורים חיצוניים==
* [https://nilepost.co.ug/2021/04/24/this-is-a-sign-of-trust-maj-gen-ondoga-on-new-military-promotion/ קורות חיים]

קטגוריה:אוגנדה: צבא וביטחון
קטגוריה:אוגנדים שנולדו במאה ה-20
ורוד זוהר

"ורוד זוהר" הוא סינגל שהוקלט על ידי הזמר-יוצר הישראלי אור עמרמי ברוקמן. השיר יצא לאור ב-18 בינואר 2021, כסינגל השני מתוך אלבום הבכורה העתידי שלו, על ידי חברת התקליטים טדי הפקות.

== רקע ==
שלושה חודשים אחרי יציאת הסינגל הקודם שלו, "מאין באתי", עמרמי ברוקמן הוציא לאור את הסינגל, השני מתוך אלבום הבכורה העתידי שלו, אותו כתב והלחין יחד עם סתיו בגר, שגם הפיק אותו.

== תוכן השיר ==
עמרמי ברוקמן כתב את מילות השיר בעקבות שברון לב ממערכת יחסים שנגמרה, כאשר הבין שלא הכול "ורוד וזוהר". השיר מדבר על הכאב לאחר הזוגיות, ועל הזיכרונות ממנה.

== וידאו קליפ ==
לשיר הופק וידאו קליפ רשמי אשר פורסם בערוץ היוטיוב של עמרמי ברוקמן בסמוך לצאתו של הסינגל. הקליפ בוים על ידי עומר אלוני. בקליפ ניתן לראות רגעים שמשקפים את חייו של אור אחרי השתתפותו ב"הכוכב הבא לאירוויזיון" בין ימי הצילום להופעות, וכיצד חייו הפרטיים השתלבו בתקופה זאת. בקליפ מופיעות מאיה צפיר ואלי טינגר.

== הצלחה ==
השיר הופיע לראשונה במקום השביעי במצעד השבועי של חברת מדיה פורסט, עם כ-58 השמעות בתחנות הרדיו בישראל.

== ביקורת ==

מבקר המוזיקה יוסי חרסונסקי העניק לשיר ביקורת חיובית: "ברוקמן משקיע אנרגיות בכל שיר, מטעין שירים בעוצמות קול, גם אם הטקסט השבלוני אינו מחייב הזדהות לעומק עם הנרטיב – הוא מזדהה בגדול".

== מיקומי שיא ==

== קישורים חיצוניים ==

* 
* [https://www.nli.org.il/he/items/NNL_MUSIC_AL997009549266205171/NLI לדף השיר] באתר הספרייה הלאומית

== הערות שוליים ==

קטגוריה:שירי אור עמרמי ברוקמן
קטגוריה:שירים בעברית
קטגוריה:שירים שנכתבו על ידי סתיו בגר
קטגוריה:שירים שהופקו על ידי סתיו בגר
ועדת המשפט של בית הנבחרים של ארצות הברית

ועדת המשפט של בית הנבחרים של ארצות הברית (באנגלית: United States House Committee on the Judiciary) היא ועדה קבועה של בית הנבחרים של ארצות הברית. הוועדה אחראית על פיקוח על בתי המשפט הפדרליים, תהליכים משפטיים בסוכנויות הממשל ובגורמי אכיפת החוק הפדרליים. ועדת המשפט היא גם הוועדה האחראית להדחת נושאי משרות פדרליות. בגלל האופי המשפטי של הוועדה, לרוב חברי הוועדה הם בעלי רקע משפטי, אם כי רקע בתחום אינו מהווה הכרח לחברות בוועדה.

בקונגרס ה-118, יו"ר הוועדה היה הרפובליקני ג'ים ג'ורדן מאוהיו והחבר הבכיר מטעם סיעת המיעוט הוא הדמוקרט ג'רלד נדלר מניו יורק.

== היסטוריה ==
הוועדה הוקמה ב-3 ביוני 1813<ref></ref> לצורך בחינת חקיקה הקשורה למערכת המשפט. ועדה זו אישרה פתיחת הליך הדחה נגד נשיא מכהן בארבעה מקרים: אנדרו ג'ונסון (1867, 1868), ריצ'רד ניקסון (1974), ביל קלינטון (1998) ודונלד טראמפ (2019).

בקונגרס 115, יו"ר הוועדה היה הרפובליקני בוב גודלטה מווירג'יניה, והחבר הבכיר היה הדמוקרט ג'ון קוניירס ממישיגן. ב-26 בנובמבר 2017 פרש קוניירס מתפקידו כמוביל המיעוט, כאשר ניצב בפני חקירה אתית<ref></ref>. כיום לאחר מכן מונה ג'רלד נדלר מניו יורק כחבר הבכיר מטעם סיעת המיעוט בפועל.

הקונגרס ה-116, אחרי בחירות 2018, עבר הבית לשליטה דמוקרטית. דאג קולינס, רפובליקני ממחוז הקונגרס ה-9 בג'ורג'יה, הפך לחבר הבכיר וכיהן בתפקיד זה בשנים 2019–2020. בראשית 2020, קולינס התפטר מתפקידו זה כאשר התמודד אל הסנאט של ארצות הברית. על פי כללי הסיעה הרפובליקנית בבית הנבחרים, על חברי הוועדה לוותר על תפקידי הנהגה אם הם מועמדים לתפקיד אחר<ref></ref>. קולינס הוחלף על ידי ג'ים ג'ורדן, המייצג את מחוז הקונגרס הרביעי באוהיו.

בקונגרס ה-117, יו"ר הוועדה היה הדמוקרט ג'רלד נדלר מניו יורק<ref></ref>, והחבר הבכיר מטעם סיעת המיעוט היה ג'ים ג'ורדן מאוהיו.

== חברי הוועדה ==

{| class=wikitable
! רוב
! מיעוט
|-
| style="background:#B0CEFF" |
* ג'רלד נדלר, יו"ר, ניו יורק
* מרי גיי סקנלון, סגנית יו"ר, פנסילבניה
* זו לופגרין, קליפורניה
* שילה ג'קסון לי, טקסס
* סטיב כהן, טנסי
* האנק ג'ונסון, ג'ורג'יה
* טד דויטש, פלורידה
* קארן בס, קליפורניה
* האקים ג'פריס, ניו יורק
* דייוויד סיסליני, רוד איילנד
* אריק סוולוול, קליפורניה
* טד ליו, קליפורניה
* ג'יימי רסקין, מרילנד
* פרמילה ג'איאפאל, וושינגטון
* ואל דמינגס, פלורידה
* לו קארייה, קליפורניה
* סילביה גרסיה, טקסס
* ג'ו נגוס, קולורדו
* לוסי מקבת',ג'ורג'יה
* גרג סטנטון, אריזונה
* מדלין קליין, פנסילבניה
* ורוניקה אסקובר, טקסס
* מונדייר ג'ונס, ניו יורק
* דבורה רוס, קרוליינה הצפונית
* קורי בוש, מיזורי

| style="background:#FFB6B6 |
* ג'ים ג'ורדן, החבר הבכיר, אוהיו
* סטיב שאבוט, אוהיו
* לואי גומרט, טקסס
* דארל עיסא, קליפורניה
* קן באק, קולורדו
* מאט גייטס, פלורידה
* מייק ג'ונסון, לואיזיאנה
* אנדי ביגס, אריזונה
* טום מקלינטוק, קליפורניה
* גרג סטובי, פלורידה
* טום טיפאני, ויסקונסין
* תומאס מאסי, קנטקי
* צ'יפ רוי, טקסס
* דן בישופ, קרוליינה הצפונית
* מישל פישבאך, מינסוטה
* ויקטוריה ספארץ, אינדיאנה
* סקוט ל. פיצג'רלד, ויסקונסין
* קליף בנץ, אורגון
* ברג'ס אוונס, יוטה
|}

==קישורים חיצוניים==

* 

== הערות שוליים ==

קטגוריה:ארצות הברית: חוק ומשפט
משפט
ועדת החוץ של בית הנבחרים של ארצות הברית

ועדת החוץ של בית הנבחרים של ארצות הברית (באנגלית: United States House Committee on Foreign Affairs) היא ועדה של בית הנבחרים של ארצות הברית, אשר בסמכותה לבחון, לפקח ולחוקק הצעות חוק הקשורות לענייני חוץ של ארצות הברית.

מייקל מקאול מטקסס הוא יושב ראש הוועדה מאז ינואר 2023.

בשנים 1975–1978 ובשנים 1995–2007, הוועדה נקראה הוועדה ליחסים בינלאומיים. תחומי האחריות שלה היו זהים תחת שני השמות.

== ועדות משנה ==
בוועדת החוץ פועלות כשש ועדות משנה:
* אפריקה, בריאות וזכויות אדם גלובליות, וארגונים בינלאומיים
* אירופה, סביבה ואנרגיה
* המזרח התיכון, צפון אפריקה ומאבק בטרור הבינלאומי
* פיקוח וחקירות
* חצי הכדור המערבי, ביטחון אזרחי ומסחר
* אסיה והאוקיינוס השקט

==קישורים חיצוניים==

== הערות שוליים ==

קטגוריה:ארצות הברית: יחסי חוץ
חוץ
יחסי אוגנדה–מקסיקו

יחסי אוגנדה–מקסיקו הם היחסים הדיפלומטיים שבין אוגנדה למקסיקו. שתי המדינות חברות באו"ם. מקסיקו מוסמכת לאוגנדה משגרירותה בניירובי שבקניה ויש לה קונסוליית כבוד בקמפלה. אוגנדה מוסמכת למקסיקו משגרירותה בוושינגטון די. סי., ארצות הברית.

== היסטוריה ==
ב-20 בפברואר 1976, מקסיקו ואוגנדה כוננו רשמית יחסים דיפלומטיים, ארבע עשרה שנים לאחר שאוגנדה קיבלה את עצמאותה מבריטניה. מקסיקו הקימה במהרה את שגרירותה המוסמכת לאוגנדה בניירובי שבקניה. מאז כינון היחסים הדיפלומטיים; היחסים בין שני העמים כמעט שלא היו והתנהלו בעיקר בפורומים בינלאומיים כמו באו"ם. בשנת 2001 פתחה מקסיקו קונסוליית כבוד בקמפלה.

במאי 2010 ביקרה תת-מזכיר החוץ המקסיקני לורדס ארנדה בסאורי באוגנדה יחד עם שגריר מקסיקו תושב קניה, לואיס חבייר קמפוסנו. בהיותם באוגנדה הם נפגשו עם נשיא אוגנדה, יוורי מוסווני, שם הביע את התעניינותו כי נשיא מקסיקו ישתתף בפסגת האיחוד האפריקאי ה-15 שהתקיים בקמפלה ביולי 2010. במהלך ביקור זה חתמו שתי המדינות על מזכר הבנות למפעל. של מנגנון ייעוץ בנושא אינטרסים הדדיים. ביולי 2010 השתתף נשיא מקסיקו פליפה קלדרון בפסגה כאורח כבוד. במהלך הפגישה בין הנשיא קלדרון לבין הנשיא מוסווני, שני המנהיגים החליפו דעות לגבי השפעות המשבר הכלכלי הבינלאומי, כמו גם על האתגר העולמי שמציב שינוי האקלים. שני המנהיגים הסכימו גם על הצורך לחזק את שיתוף הפעולה בין שתי המדינות בתחומי עניין הדדי, כגון סחר, תעשייה אגרו, מגזר האנרגיה והמאבק בעוני; כמו גם קידום חילופי מדע, תרבות וחינוך.

בנובמבר 2010 השתתפה שרת המים והסביבה באוגנדה, מריה מוטגמבה, בכנס שינויי האקלים של האו"ם בשנת 2010 שהתקיים בקנקון שבמקסיקו מטעם אוגנדה. בשנת 2013, ארנדה בסאורי וקמפוסנו חזרו לאוגנדה כדי לקדם את מועמדותו של ד"ר ארמיניו בלנקו מנדוסה לתפקיד מנכ"ל ארגון הסחר העולמי.

בשנת 2019 נכנסו כמה מאות מהגרים אפריקאים למקסיקו בדרך לגבול ארצות הברית–מקסיקו. רבים מהמהגרים מקורם באוגנדה וניסו לבקש מקלט בארצות הברית ולהימלט מתסיסה אזרחית והפרות זכויות אדם באוגנדה.

== ביקורים רמי דרג ==
=== ביקורים ממקסיקו באוגנדה ===
* תת-מזכיר החוץ לורדס ארנדה בסאורי (2010, 2013)
* נשיא מקסיקו פליפה קלדרון (2010)

=== ביקורים מאוגנדה במקסיקו ===
* שר התיירות אדוארד רוגומאיו (2003)
* שרת המים והסביבה מריה מוטגמבה (2010)

== הסכמים דו צדדיים ==
שתי המדינות חתמו על מזכר הבנות להקמת מנגנון ייעוץ לעניין הדדי (2010).

== סחר ==
בשנת 2018 הסתכם המסחר בין מקסיקו לאוגנדה ב-5.1 מיליון דולר. הייצוא העיקרי של מקסיקו לאוגנדה כולל: לוחות מחוונים; פוליוויניל כלוריד ואלטרנטורים הייצוא העיקרי של אוגנדה למקסיקו כולל: ורמיקוליט, פרלייט וכלוריטים; מכשירים מוליכים למחצה רגישים לאור; מסוע או חגורות הילוכים.

== הערות שוליים ==
יחסי אוגנדה–בנגלדש

יחסי אוגנדה–בנגלדש הם היחסים הדיפלומטיים שבין בנגלדש לאוגנדה. הקשר מבוסס בעיקר על המגזר החקלאי והפחתת העוני ובאף אחת מהמדינות יש שגריר תושב.

== ביקורים רמי דרג ==
סגן נשיא אוגנדה לשעבר גילברט בוקניה ביקר בדאקה בשנת 2009.<ref></ref>

== ארגונים לא ממשלתיים בנגלדשיים באוגנדה ==
מספר ארגונים לא ממשלתיים בנגלדשיים פועלים באוגנדה ויש להם נוכחות משפיעה בפיתוח החברתי של המדינה. BRAC שבסיסה בבנגלדש היא כיום הארגון הלאומי הגדול ביותר הפועל באוגנדה. הארגון הוקם בשנת 2006, BRAC אוגנדה עוסקת במיקרו-מימון, ארגונים קטנים, חינוך, חקלאות, בעלי חיים ועופות, העצמה בבריאות ובני נוער במדינה. נכון לשנת 2013, ל-BRAC יש יותר מ 74 מחוזות באוגנדה הפועלים מ-150 סניפים בפריסה ארצית.<ref></ref><ref></ref>

== שיתוף פעולה חקלאי ==
בנגלדש ואוגנדה חתמו על הסכמה לשיתוף פעולה חקלאי.<ref name=":0"></ref> כדי להבטיח ביטחון תזונתי עתידי, בנגלדש חיפשה חכירת אדמות במדינות אחרות לגידול מזון שיוצא לבנגלדש ואוגנדה היה אחד היעדים הנחשקים ביותר.<ref name=":0" /> כמה חברות בנגלדשיות השכירו אדמות מעובדות שאינן מנוצלות באוגנדה לצורך חקלאות מסחרית למטרה זו.<ref></ref><ref></ref>

== הערות שוליים ==
הרשות לפיתוח כלכלי של מגזר המיעוטים

הרשות לפיתוח כלכלי של מגזר המיעוטים היא רשות ממשלתית הכפופה למשרד לשוויון חברתי, שתפקידה לעזור לפיתוח ולשילוב האוכלוסייה הערבית, הדרוזית והצ'רקסית בכלכלה הישראלית<ref name=":0"></ref>. הרשות הוקמה מתוקף החלטה 1204 של ממשלת ישראל מפברואר 2007 והמלצות ועדת אור משנת 2000<ref></ref>.

בין השנים 2008–2018 עמד בראש הרשות איימן סייף. לאחר שנתיים של ממלאי מקום, הוכרז בנובמבר 2020 כי חסאן טואפרה יתמנה למנהל הרשות הקבוע.

במאי 2013 פורסם דו"ח מבקר המדינה אודות הרשות. הדו"ח החמיא להנהלת הרשות על פעולותיה, ודרש לשלבה כראוי במשרד ראש הממשלה, שאליו הוכפפה הרשות באותן השנים<ref name=":0" />.

== תפקידים ==
סמליל הרשות הקודם
בהחלטה 1204 של ממשלת ישראל שמתוקפה הוקמה הרשות, הוגדרו גם תפקידיה:
* פיתוח כלים פיננסיים לעידוד יזמות והשקעות במגזר המיעוטים, לרבות בדרך של עידוד יצירת קרנות השקעה פרטיות במגזר העסקי בקרב המיעוטים, בין היתר באמצעות השקעה ישירה.
* קידום שילובם של עסקים ממגזר המיעוטים בפעילות הכלכלית הרחבה, ובכלל זה קידום שילובן של רשויות מקומיות באזורי תעשייה.
* עידוד מפעלים ממגזר המיעוטים להיות ספקי שירותים וטובין לממשלה.
* עידוד וקידום השקעות במגזרי המיעוטים.
* הנגשת כלי סיוע ממשלתיים.
* עידוד פעילות עסקית משותפת ערבים-יהודים.
* עידוד יזמות על ידי הרשויות המקומיות, בין היתר על ידי הכנת תוכניות מפורטות בתחום הפיתוח הכלכלי, עידוד משקיעים וכו'.

== ראו גם ==
* הרשות להסדרת התיישבות הבדואים בנגב
* הרשות לפיתוח כלכלי-חברתי של המגזר החרדי

== קישורים חיצוניים ==
* 

== הערות שוליים ==

קטגוריה:ישראל: ארגונים ממשלתיים
קטגוריה:ערביי ישראל
קטגוריה:המשרד לשוויון חברתי
קטגוריה:2007 בישראל
מחקר מאקרוסייסמי

מפה איזוסייסמית שהיא תוצר של מחקר מאקרוסייסמי
מחקר מאקרוסייסמי הוא שיטת מחקר של רעידות אדמה המשתמשת בנתונים שאינם נמדדים במכשירים. מדובר בנתונים שמתקבלים על ידי ניתוח עדויות בכתב ובעל פה, צילומים וכיוצא באלה. אלה מתארים השפעות רעידת האדמה על אנשים, בניינים, ועל הטבע. בדרך כלל, משתמשים בשיטות מחקר מאקרוסייסמיים כדי לשחזר רעידות אדמה היסטוריות, שהתרחשו לפני המצאת הסייסמוגרף בסוף המאה ה-19 ותחילת המאה העשרים.

ניתוח תעודות היסטוריות המתארות רעידת האדמה, הופך את הנתונים המאקרוסייסמיים האיכותניים, לנתונים כמותיים. מניתוח הנתונים במחקר המאקרוסייסמי ניתן להסיק אודות משתנים כמותיים של רעידות אדמה היסטוריות כגון: הגודל (מגניטודה), מוקד רעידת האדמה, עומק המוקד, אורך השבר שפעל ברעידת האדמה, ועוד<ref name=":0">Checic, I., Musson, R., 2004. [https://link-springer-com.bengurionu.idm.oclc.org/content/pdf/10.1023/B%3ANHAZ.0000020255.00986.37.pdf Macroseismic Surveys in Theory and Practice]. Natural Hazards 31, pp. 39-41</ref>.

המשתנה העיקרי המשמש את המחקר המאקרוסייסמי הוא העוצמה הסייסמית. לעיתים משתמשים בשיטות מחקר מאקרוסייסמיות גם לחקר רעידות אדמה עכשוויות. זאת על ידי חלוקת שאלונים בקרב האוכלוסייה באמצעות האינטרנט, סקרי שטח ועוד. אחד התוצרים השכיחים ביותר של מחקר מאקרוסייסמי, שהגיע למספר מספיק של תצפיות עם הערכת העוצמה הסייסמית שנצפתה בהם, היא מפה איזוסייסמית. מפה זו מציגה את התפרושת המרחבית של העוצמות הסייסמיות, תוך "החלקת" השאריות (Residuals) בשיטות מחקר סטטיסטיות כמו מיפוי פני שטח מגמתיים/סטטיסטיים. ממפה כזו, אם היא מפורטת במידה מספקת, ניתן להסיק בצורה אמפירית על משתנים כמותיים של רעידת האדמה שהוזכרו לעיל. זאת מכיוון שלאורך שנות מחקר רבות, התבררו יחסים אמפיריים בין העוצמה הסייסמית למשתנים הללו, שמקבלים ביטוי במשוואות אמפיריות<ref name=":0" />.

== ראו גם ==
* עוצמה סייסמית

== לקריאה נוספת ==
* Checic, I., Musson, R., 2004. Macroseismic Surveys in Theory and Practice. Natural Hazards 31, pp. 39–61
* רון אבני, 1999. [https://primo.bgu.ac.il/discovery/fulldisplay?docid=alma990014101560204361&context=L&vid=972BGU_INST:972BGU&lang=he&search_scope=MyInst_and_CI&adaptor=Local%20Search%20Engine&tab=Everything&query=any,contains,%D7%A8%D7%A2%D7%99%D7%93%D7%AA%20%D7%94%D7%90%D7%93%D7%9E%D7%94%20%D7%A9%D7%9C%20%D7%A9%D7%A0%D7%AA%201927&mode=basic רעידת האדמה של שנת 1927: מחקר מאקרוסייסמי על בסיס מקורות התקופה], אוניברסיטת בן-גוריון בנגב, באר שבע, 64 עמ' ועוד נספחים.
== ביאורים ==

== הערות שוליים ==

קטגוריה:סייסמולוגיה